དེ་ཡང་ཆུ་ཚོད་༣།༣༠རིང་དུས་བཀག་བསྐྱར་ཞིབ་སྐབས་བོད་མིའི་སྒྲིག་འཛུགས་ཀྱི་ཕྱི་དྲིལ་ལས་ཁུངས་དང་སུད་སི་སྐུ་ཚབ་དོན་གཅོད་ཟུར་ཉན་དུ་བཅར་འདུགསྐབས་དེར་ཨོ་སི་ཊོ་ལི་ཡ་དང་ཁེ་ན་ཌ།ཨོ་སི་ཊི་ཡ།འཇར་མ་ནི།ནིའུ་ཛི་ལེན་ཌི།སུ་ཝི་ཌེན།སུད་སི།ཨིན་ཡུལ།ཨ་རི།ཌེན་མགཧྥ་རན་སི།ཉི་ཧོང་བཅས་རྒྱལ་ཁབ་བཅུ་གཉིས་ཀྱིས་བོད་མིའི་འགྲོ་བ་མིའི་ཐོབ་ཐང་གི་གནས་སྟངས་སྤྱི་དང་།ལྷག་པར་ཆོས་དད་རང་དབང་དང་།འདུ་འཛོམས་རང་དབང་ལ་དམ་བསྒྲགས་བྱེད་བཞིན་པར་སེམས་འཚབ་ཀྱི་རྣམ་པ་ཤུགས་ཆེ་བཏོན་པ་མ་ཟད།བོད་ཀྱི་སྐད་ཡིག་སྲུང་སྐྱོབ་ཆེད་འཐབ་རྩོད་གནང་མཁན་བོད་མི་བཀྲ་ཤིས་དབང་ཕྱུག་ལགས་བཙོན་འཇུག་བྱས་པའི་གནད་དོན་དང་།བོད་བརྒྱུད་ནང་བསྟན་གྱི་བླ་སྤྲུལ་ཁག་གཅིག་གི་འགྲོ་འདུག་སྤྱོད་གསུམ་ལ་དམ་བསྒྲགས་ཚོད་འཛིན་ཧ་ཅང་བྱེད་བཞིན་པར་སེམས་འཚབ་ཡོད་སྐོར་གསུང་འདུགདེར་བརྟེན་འཛམ་གླིང་མཉམ་སྦྲེལ་རྒྱལ་ཚོགས་ཀྱི་རྟོག་ཞིབ་མི་སྣ་བོད་ནང་དམ་བསྒྲགས་རྩ་བ་ནས་མེད་པར་འགྲོ་འཇུག་དགོས་པའི་རེ་འདུན་བཏོན་འདུག